На основу члана 6-8 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања дугих имовинских права, као и поступцима јавног надметања и прикупљања писмених понуда („Службени гласник РС“, бр. 16/2018), члана 19-22 Oдлуке о прибављању и располагању непокретностима у јавној својини општине Кучево („Службени гласник општине Кучево“, бр. 9/2014) Комисија за давање у закуп објављује:

**ОГЛАС**

**ЗА ДАВАЊЕ У ЗАКУП НЕПОКРЕТНОСТИ У ЈАВНОЈ СВОЈИНИ ПУТЕМ ЈАВНОГ НАДМЕТАЊА**

**1.ПРЕДМЕТ ДАВАЊА У ЗАКУП**

Пословни објекат у Нересници у јавној својини општине Кучево,на КП бр. 723/1 КО Нересница у згради бив. амбуланте, укупне површине пословног простора од 299м2 и површине магацинског простора од 55м2,у коме би се покренула и вршила прерада пољопривредних производа, од стране земљорадничких задруга.

Почетна цена закупнине је за пословни простор у зони у којој се простор налази је 10,00 дин/м2 –што за пословни простор износи 2.990,00 динара и 5,00 дин/м2 за магацински простор што износи 275,00 динара, те је укупна почетна цена закупнине 3.265,00 динара.

**2.УСЛОВИ ДАВАЊА У ЗАКУП**

Пословни објекат даје се у закуп на одређено време на период од 5 (пет) година уз могућност продужења закупа сагласно Уредби о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања дугих имовинских права, као и поступцима јавног надметања и прикупљања писмених понуда („Службени гласник РС“, бр. 16/2018).

Пословни објекат се даје у закуп у виђеном стању.

Заинтересована лица могу да разгледају пословни простор који се даје у закуп, сваког радног дана од дана објављивања огласа у периоду од 09,00 до 14,00 часова и за ближе информације се могу обратити Комисји за давање у закуп или на телефон 012/852-141.

Предметни пословни простор биће дат у закуп по спроведеном поступку јавног надметања, најповољнијем понуђачу који понуди највиши износ закупнине.

Закупнина се плаћа сваког петог у месецу за предходни месец, с тим да закуподавац задржава право да сваке године увећа закупнину утврђену уговором о закупу имајући у виду тржишну висину закупнине за локацију пословног простора.

Пословни простор не може се давати у поздакуп.

**3.УСЛОВИ ПРИЈАВЉИВАЊА**

Право учешћа на огласу имају имају сва правна и физичка лица која уплате депозит у висини од 10% од почетног износа закупнине.

Рок за подношење пријаве је 15 дана од дана објављивања огласа у недељном листу који се дистрибуира на територији општине Кучево.

Полагање депозита врши се уплатом на рачун 840-1032804-90-Општина Кучево -депозит за лицитације.

Депозит се у случају да понуђач не буде изабран као најповољнији, враћа у року од 30 дана од дана доношења одлуке о избору најповољнијег понуђача, а у случају да најповољнији понуђач одустане од закључења уговора, уплаћени депозит неће бити враћен.

Уколико подносилац пријаве не прихвати почетну цену закупнине, губи право на враћање депозита.

Уредна и потпуна писмена пријава треба да садржи:

1) Све податке о подносиоцу пријаве:

-за физичка лица: име и презиме, адресу, број личне карте, ЈМБГ,

-за предузетнике: име и презиме предузетника, адресу, број личне карте,ЈМБГ, назив радње, матични број,

-за правна лица: назив и седиште, копији решења о упису правног лица у регистар код надлежног органа као и пуномоћје за лице које заступа подносиоца пријаве;

2) Врсту делатности који би понуђач обављао у пословном простору

3) Висину закупнине;

4) Доказ о уплати депозита и број рачуна за враћање истог;

5) Изјава да подносилац пријаве прихвата све услове огласа

Пријаве се достављају на адресу Општина Кучево, за Комисију за давање у закуп-ул. Светог Саве 76. бр. поште 12240 Кучево, у затвореној коверти на којој је јасно назначено „Пријава за закуп пословног простора (са адресом простора на коју се пријава односи)“ и назнаком НЕ ОТВАРАТИ и на задњој страни назив и адреса понуђача.

Непотпуне и неблаговремене пријаве неће бити разматране, док неблаговремене и непотпуне пријаве не могу учествовати у поступку јавног надметања.

Понуде у којој је цена дата описно неће се разматрати.

**4. ИЗБОР НАЈПОВОЉНИЈЕГ ПОНУЂАЧА**

Јавно отварање писмених пријава врши се комисијски у просторијама Општине Кучевоу, са почетком у 10.00 часова, наредног дана од дана истека рока за пријаву на оглас.

Спровоћењу поступка јавног надметања морају да присуствују сви понуђачи.

Критеријуми за избор најповољнијег понуђача је висина понуђене закупнине.

Комисија утврђује редослед важећих пријава .

Одлуку о избору најповољнијег понуђача доноси Општинско веће општине Кучево на основу образложеног предлога Комисије.

Уговор са најповољнијим понуђачем потписује председник општине Кучево по добијеном мишљењу надлежног правобраниоца

**КОМИСИЈА ЗА ДАВАЊЕ У ЗАКУП**